Lauvalan kartano

Lauvalan kartano oli Kangasalan Herttualassa Kirkkojärven rannalla sijainnut kartano. Kartanon yksikerroksinen puinen päärakennus oli valmistunut vuoden 1900 tienoilla. Päärakennuksessa oli kaksi lasikuistia ja niiden välissä katettu avokuisti. Kartanon pihapiirissä oli 1800-luvulla rakennettu muonamiehen pirtti, kaksikerroksinen aitta, konesuoja ja saunarakennus sekä suuri navettarakennus. Kartanon omisti aikanaan tamperelainen makkaratehtailija Yrjö Wigren, joka kasvatti kartanossa Ayrshire-karjaa ja piti karjanhoitokursseja. Kartanon päärakennus ja muonamiehen pirtti purettiin syksyllä 2008, navettarakennus oli purettu jo aikaisemmin.

Lähteet 

Kangasalan rakennukset ja rakennelmat
Suomen kartanot